Tussna n tsiwelt d tazrewt ɣef yiferdisen id-yettaken aḍris n tsiwelt, am ullis, ungal, d tussna izerwen tifukas icudden ɣer weḥric n tsiwelt deg yeḍrisen n tsekla, tban-d tmiḍrant-a di tmurt n Fransa di lqern wis ecrin (20), tettnadi ad tezrew assaɣen yemgaraden yellan ger teḥkayt akked wullis, taḥkayt d amseḍfer n tigawin d tedyanin yellan d axel n uḍris, ma d ullis d tasiwelt n yineḍruyen-nni, tasiwelt-agi temxallaf seg umyaru ɣer wayeḍ, yal yiwen yessemras iferdisen-is akken yebɣa neɣ ilmend n tarrayt-ines.